Angliya chempionatining 15-turida «Manchester Yunayted» «Arsenal» maydonida mehmon bo‘ldi. Mezbonlar tezkor ikki gol o‘tkazib yuborgach, o‘yin tizginini qo‘lga olishdi, ammo ko‘plab vaziyatlar mehmonlar darvozaboni David de Xea tufayli golga aylanmay qolaverdi. «Arsenal» futbolchilari o‘yin davomida 35 marta zarba berishdi, ammo faqat bitta zarba golga aylandi. O‘yin «Manchester Yunayted»ning 3:1 hisobidagi g‘alabasi bilan yakunlandi va Joze Mourino shogirdlari ochkolari sonini 35taga yetkazib, «Manchester Siti»ni (40) ta’qib etishda davom etdi. «Arsenal» esa beshinchi o‘ringa tushib ketdi (28 ochko). Quyida ushbu yil o‘yiniga aylangan uchrashuvning asosiy lahzalari keltirilgan.